
	Nå har vi vært i Hakkebakkeskogen i to uker, og barna begynner å finne seg til rette her. Vi merker at det har vært en overgang for de fleste 
Vi skal fortsatte med Kåre Kråkes naturoppdrag. I Naturoppdraget får barnehagebarn oppleve naturglede i nærmiljøet. Barn og voksne går på tur sammen og utforsker, oppdager, sanser, leker og lager gjennom oppdrag og aktiviteter i nærnaturen. I år skal vi hat et årsoppdrag hvor vi skal bli kjent med et tre gjennom årstidene. Vi har valgt oss ut Herr Sorbus som er et rognetre. Vi skal lære om rogna, om hvor den vokser, hva vokser rundt den (biotop), og hva som skjer når årstidene endrer seg. 
Vi skal også fortsette med skoggrupper. I år vil disse turene ha matematikk som fokus. Vi tar utgangspunkt i aktiviteter fra mattemeisen. Mattemesien er en sekk med mye matematiske aktiviteter. Tema for september vil handle om antall, og mengde.
I august tjuvstarta vi med hjertesamling. I september vil tema for hjertesamlinger være hjerte for andre. Målet er at barna utvikler empati og er opptatt av at andre har det bra.
Dette året skal vi jobbe med Språklek 2 og det første temaet handler om lyd og det å lytte. Lytte ut lyder, stavelser og øve på å bli bevisste lyttere.
Ellers blir det selvfølgelig mye tid til lek ,kos og moro i Hakkebakkeskogen  Vi gleder oss til fortsettelsen.
Det blir overgangssamtaler i uke 36 og 37





	Viktige datoer i september:
4. september: Planleggingsdag – barnehagen er stengt

30. september: Høstfest. Mer info kommer

	Formings-aktiviteter:
Lage blåbærkunst
Lage rognebærkjeder
Presse blader og lage bokmerke
	Språksprell
Lyd

Bursdager i september:
Peder fyller 5 år 28.09. HURRA 

	
	Månedens sang:
Månedssang
Hjertesang 
Regndråpene
Trollgubben Lurvelegg
	Månedens fortelling:
Puttes eventyr i Blåbærskogen
Mats og Mille
	Månedens rim og regle:
Regn
	Mattemeis og skoggruppe:
Antall og mengde







FAGOMRÅDER:

	Rammeplan om:
Mangfold og gjensidig respekt:
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.
Sosial kompetanse:
I barnehagen skal barna kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.
Livsmestring og helse:
Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap.
Lek og læring:
Leken skal ha en sentral plass i barnehagen, og lekens egenverdi skal anerkjennes. Barna skal få bruke hele kroppen og alle sanser i sine læringsprosesser. 
Omsorg:
Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring.
Danning:
Barnehagen skal bidra til at barna kan forstå felles verdier og normer som er viktige for fellesskapet.




	Kommunikasjon, språk og tekst:
Barnehagen skal bidra til at barna leker, improviserer og eksperimenterer med rim, rytme, lyder og ord.
	Kropp, bevegelse, mat og helse:
Barnehagen skal bidra til at barna opplever trivsel, glede og mestring ved allsidige bevegelseserfaringer, inne og ute, året rundt.
	Kunst, kultur og kreativitet:
Barnehagen skal bidra til at barna bruker ulike teknikker, materialer, verktøy og teknologi til å uttrykke seg estetisk.
	Natur, miljø og teknologi:
Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.
	Antall, rom og form:
Barnehagen skal bidra til at barna leker og eksperimenterer med tall, mengde og telling og får erfaring med ulike måter å uttrykke dette på.
	Etikk, religion og filosofi:
Barnehagen skal bidra til at barna utvikler interesse og respekt for hverandre og forstår verdien av likheter og ulikheter i et fellesskap.
	Nærmiljø og samfunn:
Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.


	Måneden som har gått:
De to siste ukene i august har vi brukt mye tid på å bli kjent i Hakkebakkeskogen og kjent med nye rutiner. Vi har vært på flere utflukter hvor vi har besøkt Herr Sorbus og plukket bær. Vi laget syltetøy som vi spiste på nystekte sveler. 
Vi har spilt mye spill, både stigespill, tellespill og memory. Og vi har tegnet mye ute i gapahuken. 
Den siste fredagen i august hadde vi også hjertesamling hvor vi snakket om våre drømmer og fantasier.
Hver dag har vi hatt hvilestund inne i grillhytta. Det er litt uvant og vi bruker litt tid på å finne roen. Men dette kommer til å bli bra. 
Matlysten er det ingenting å si på. For maten smaker jo så godt når vi er ute hele dagen. Vi har spist både sveler og tomatsuppe som har blitt lagd over bålpanna.
Nede i skogen har vi også bygget vår egen lille hytte, og den har det vært mye fin rollelek i og rundt. Det er noe helt eget ved å være i skogen hele dagen. Her har vi verdens beste lekeplass, hvor vi bruker kroppen og er både høyt og lavt. Vi spikker og sager og lager de nydeligste måltider av gress, frø, steiner og kongler. I skogen er alt mulig! 
Og det er noe helt eget ved å bli hakkespetter. Vi er eldst og nesten aldri oppe i barnehagen. Vi er litt for oss selv. Og i løpet av dette siste barnehageåret skal vi ha fokus på fellesskap, samhold og vennskap. Vi gleder oss 



	Månedsplanen legges ut på web – siden vår, ønsker du planen på papir ta kontakt med avdelingen 
Det er viktig for oss at Hakkespetter har tilhørighet til barnehagen selv om vi skal ha base i skogen. Vi går fra barnehagen ca kl. 07.15 hver dag, barna som leveres etter det må komme ned i grillhytta. Vi åpner for at barna på sikt kan gå alene mellom trimsenteret og grillhytta, hvis barnet er komfortabel og dere foreldre gir tillatelse til det. Det kommer samtykkeskjema og instruks dere kan benytte hvis dette er aktuelt for dere og barnet deres. Vi er tilbake i barnehagen ca 16.00. Henting før det må altså også skje i grillhytta. Ved endringer sendes det sms 😊
Oppstartsamtaler i uke 36 og 37

Bilder: Legges på barnehage-weben. Vi anbefaler å sjekke denne med jevne mellomrom for å følge med på barnehagehverdagen til barnet ditt.

Klær: I tillegg til et sett med skift i sekken kan det være lurt å sende med en pose/bag med et sett som kan henge i grillhytta, der får barna hver sin plass/knagg. Uteklær må som vanlig være tilpasset været, tørre varme barn er glade barn. Spesielt viktig med gode sko/støvler.
Det er VELDIG kaldt på gulvet i grillhytta, også på sommeren. Det er viktig at barna har tøfler/innesko/tjukke sokker å bruke når vi er inne. Det er fint om alle har et par som kan være der hele tiden, HUSK NAVN 😊

Viktig med gode, varme og fornuftige klær. 
NB! MERK KLÆR OG SKO GODT OG TYDELIG MED RIKTIG NAVN

Husk: Gi beskjed til barnehagen når barnet har fri eller er syk innen kl. 10.00. Telefonnummeret til Hakkespettene er 94 16 25 64

Hilsen
Kim og Sølvi
	Dagsrytmen vår:

06.30  Bhg åpner 
07.15  Vi går til Hakkebakkeskogen
07.30  Frokost og frilek
09.15  Samling. 
09.30  Opplegg og aktiviteter
11.00  Lunsj
11.30  Opplegg og aktiviteter
12.30  Hvilestund
14.00  Ettermiddagsmat
14.30  Frilek og opprydding
15.45  Vi går tilbake til barnehagen
17.00  Barnehagen stenger






	Dette kan dere øve på hjemme sammen med barna i september:

	Sosial kompetanse:
· Snakke pent om og til hverandre
· Si hei til alle
· 
	Språklig:
· Lese sammen med barna
· Spille brettspill
· Synge månedens sang
· Bruke månedens regle
	Praktisk:
· Pakke sekk
· Holde orden i egne saker og ting





Månedens sanger:

	Hjertesangen (melodi: Teddybjørnens vise)
Nå har du blitt en hjertevenn og vi er glad for det.
For når du ser en venn som trenger hjelp, så er du med.
Du rekker ut en hånd til den som trenger det fra deg.
Og passer på at ingen er alene eller lei.

For alle vi i barnehagen ønsker oss et sted.
Der stor og liten har det fint og leker godt i fred.
Og selv om du er trist en dag, så blir du glad igjen.
Vi kommer for å trøste deg, du er vår beste venn!
	Månedens sang:
God morgen alle sammen
God morgen far og mor
God morgen lillesøster
God morgen storebror
God morgen trær og blomster
God morgen fugler små
God morgen kjære lyse sol på himlen klar og blå
Hei hå!


	Regndråpene
Se regndråper faller fra skyen ned
Tippe tapp tapp tapp
Tippe tapp tapp tapp
Og skyen den seiler så glad av sted
Tippe tapp tapp tapp
Tippe tapp tapp tapp

Og blomstene strekker seg opp på tå
Tippe tapp tapp tapp
Tippe tapp tapp tapp
Litt regn er detsannelig godt å få
Tippe tapp tapp tapp
Tippe tapp tapp tapp

Månedens rim/regle:
	Regn

En er enn, og to er to-
vi hopper i vann,
vi triller i sand.
Sikk, sakk,
vi drypper på tak,
tikk, takk,
det regner i dag.
Regn, regn, regn, regn,
øsende regn,
pøsende regn,
regn, regn, regn, regn,
deilig og vått,
deilig og rått!
En er en, og to er to-
vi hopper i vann,
vi triller i sand.
Sikke, sakk,
vi drypper på tak,
tikk, takk,
det regner i dag
	Regle

I mitt hjerte der har jeg
Mange fine skatter
Gode tanker, gode ord
Drømmer fylt av latter

